Naujoji Rėva
Naujoji Rėva – kaimas Vilniaus rajono savivaldybėje, 8 km nuo Sudervės, Šilėnų miške, Neries regioniniame parke, dešiniajame Neries krante. Kaimo apylinkėse stūkso Naujosios Rėvos piliakalnis (Ruski kościół), yra didelė rėva Neries upėje, kurios vagoje riogso akmenys „Trys broliai“ (Trzy Braci śpiące), kurie, pasak padavimo, yra atsiradę iš valtimi plaukusių ir apvirtusių trijų brolių (akmenų matmenys: 1,6 x 3,3 m, 1,4 x 1,7 m ir 1,2 x 2,1 m; iškilę 0,4–0,5 m virš vandens). Be to, yra Naujosios Rėvos konglomeratas. Pro Naujosios Rėvos apylinkes eina Šilėnų pažintinis takas.